Espanjan kuningaskunnan aloite neuvoston säädöksen antamiseksi Euroopan unionista tehdyn sopimuksen 34 artiklan nojalla tehtävästä yleissopimuksesta tullihallintojen toimesta tapahtuvasta huumausaineiden laittoman kaupan torjumisesta aavallamerellä



Virallinen lehti nro C 045 , 19/02/2002 s. 0008 - 0012



Espanjan kuningaskunnan aloite neuvoston säädöksen antamiseksi Euroopan unionista tehdyn sopimuksen 34 artiklan nojalla tehtävästä yleissopimuksesta tullihallintojen toimesta tapahtuvasta huumausaineiden laittoman kaupan torjumisesta aavallamerellä (2002/C 45/06) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 34 artiklan 2 kohdan d alakohdan, ottaa huomioon Espanjan kuningakunnan aloitteen(1), ottaa huomioon Euroopan parlamentin lausunnon(2), sekä katsoo seuraavaa: Euroopan unionille asetettujen tavoitteiden saavuttamiseksi jäsenvaltiot pitävät tulliyhteistyötä yhteistä etua koskevana asiana, joka kuuluu Euroopan unionista tehdyn sopimuksen VI osastossa tarkoitettuun yhteistyöhön, ON PÄÄTTÄNYT tehdä yleissopimuksen, joka on tämän säädöksen liitteenä ja jonka jäsenvaltioiden hallitusten edustajat ovat tänään allekirjoittaneet, SUOSITTAA jäsenvaltioille tämän yleissopimuksen hyväksymistä niiden valtiosäännön asettamien vaatimusten mukaisesti. Tehty ... Neuvoston puolesta Puheenjohtaja ... (1) EYVL C ... (2) Lausunto annettu ... (ei vielä julkaistu virallisessa lehdessä). LIITE NEUVOSTON EUROOPAN UNIONISTA TEHDYN SOPIMUKSEN 34 ARTIKLAN PERUSTEELLA TEKEMÄ YLEISSOPIMUS TULLIHALLINTOJEN TOIMESTA TAPAHTUVASTA HUUMAUSAINEIDEN LAITTOMAN KAUPAN TORJUMISESTA AAVALLAMERELLÄ Tämän yleissopimuksen KORKEAT SOPIMUSPUOLET, jotka ovat Euroopan unionin jäsenvaltioita ja jotka TUNNUSTAVAT tarpeen lujittaa velvoitteita, jotka sisältyvät tullihallintojen keskinäisestä avunannosta Roomassa 7 päivänä syyskuuta 1967 allekirjoitettuun yleissopimukseen ja 18 päivänä joulukuuta 1997 Brysselissä tehtyyn yleissopimukseen tullihallintojen keskinäisestä avunannosta ja yhteistyöstä, OTTAVAT HUOMIOON Montego Bayssä 10 päivänä joulukuuta 1982 tehdyn Yhdistyneiden Kansakuntien merioikeusyleissopimuksen, jossa käsitellään muun muassa oikeutta välittömään takaa-ajoon, ja Wienissä 20 päivänä joulukuuta 1988 tehdyn Yhdistyneiden Kansakuntien yleissopimuksen huumausaineiden ja psykotrooppisten aineiden laitonta kauppaa vastaan, KATSOVAT, että tullihallinnot vastaavat yhteisön tullialueella, aluemeri ja ilmatila mukaan lukien, sekä erityisesti sen saapumis- ja poistumispaikoissa tapahtuvasta sellaisten tullirikosten estämisestä, tutkinnasta sekä torjunnasta, jotka kohdistuvat paitsi yhteisön sääntöihin myös kansalliseen lainsäädäntöön, etenkin salakuljetuksen torjuntaa, huumausaineiden ja psykotrooppisten aineiden salakuljetus mukaan lukien, koskevaan lainsäädäntöön, KATSOVAT, että huumausaineiden laittoman kaupan torjunnassa on joissakin tilanteissa tarpeen ja tehokasta ulottaa tullin toimet yhteisön tullialueen ulkopuolelle ja erityisesti aavallemerelle, KATSOVAT, että meritse tapahtuvan huumausaineiden ja psykotrooppisten aineiden laittoman kaupan lisääntyminen uhkaa vakavasti Euroopan unionin kansalaisten terveyttä ja turvallisuutta, KATSOVAT, että Euroopan unionin jäsenvaltioiden välisen yhteistyön erityisten muotojen, jotka on säännelty sekä jäsenvaltioiden sisäisesti että niiden aluemeren osalta, perusteella jäsenvaltion virkamiehillä on valtuudet toimia toisen jäsenvaltion alueella, joissakin tapauksissa ilman ennakkolupaa, ja OVAT VAKUUTTUNEITA siitä, että tullihallintojen välistä yhteisytyötä huumausaineiden laittoman kaupan torjunnassa on tehostettava antamalla jäsenvaltion toimivaltaisten viranomaisten aluksille suuremmat mahdollisuudet kohdistaa toisen jäsenvaltion aluksiin kiireellisissä tapauksissa välittämiä toimia ilman ennakkolupaa siltä osin, kun ei tällä hetkellä ole mahdollista toteuttaa toimia ilman ennakkolupaa aluemeren ulkopuolella, OVAT SOPINEET SEURAAVASTA: 1 Artikla Määritelmät Tässä yleissopimuksessa tarkoitetaan: a) "aluksella" kaikenlaista uivaa rakennelmaa tai välinettä, joka liikkuu avomerellä ja jota voidaan käyttää rahti- ja/tai henkilökuljetuksiin, mukaan lukien ilmatyynyalukset, muut kuin uppouma-alukset ja vedenalaiset alukset; b) "asiaan puuttuvalla valtiolla" tämän yleissopimuksen osapuolena olevaa jäsenvaltiota, joka on toteuttanut tässä yleissopimuksessa tarkoitettuja toimia toisen jäsenvaltion lipun alla purjehtivaa tai siinä rekisteröityä alusta vastaan; c) "ensisijaisella tuomiovallalla" tilannetta, jossa kummallakin tämän yleissopimuksen osapuolena olevalla jäsenvaltiolla on tuomiovalta merkityksellisen rikoksen osalta, lippuvaltiolla on oikeus käyttää omaa tuomiovaltaansa siten, että suljetaan pois toisen valtion tuomiovallan käyttö; d) "merkityksellisellä rikoksella" 3 artiklassa määriteltyjä rikoksia; e) "tulliviranomaisilla" tullisääntöjen soveltamisesta vastaavia viranomaisia ja myös muita viranomaisia, joille on annettu tehtäväksi panna tämän yleissopimuksen määräykset täytäntöön. Tätä varten kukin jäsenvaltio toimittaa muille jäsenvaltioille ja neuvoston pääsihteeristölle luettelon toimivaltaisista viranomaisista, joille on annettu tehtäväksi panna tämän yleissopimus täytäntöön. 2 Artikla Tarkoitus Euroopan unionin jäsenvaltioiden tulliviranomaisten on kansainvälisen merioikeuden mukaisesti toimittava mahdollisimman suuressa määrin yhteistyössä huumausaineiden ja psykotrooppisten aineiden meritse tapahtuvan laittoman kaupan hävittämiseksi. 3 Artikla Rikokset Kunkin jäsenvaltion on toteutettava tarvittavat toimenpiteet määrätäkseen omassa lainsäädännössään rikoksiksi teot, jotka on suoritettu aluksessa tai muussa vesikulkuneuvossa tai uivassa välineessä, joita ei 4 artiklan mukaisesti ole suljettu tämän yleissopimuksen soveltamisalan ulkopuolelle, ja joissa on kyse jäsenvaltioita sitovissa kansainvälisissä sopimuksissa määriteltyjen huumausaineiden tai psykotrooppisten aineiden hallussapidosta niiden jakelua, kuljettamista, jälleenlaivausta, varastointia, myyntiä, valmistusta tai jalostusta varten, ja tuomitakseen näistä teoista rangaistuksen. 4 Artikla Alukset, jotka eivät kuulu tämän yleissopimuksen soveltamisalaan Sota-alukset ja ei-kaupallisten, virallisten ja julkisten tehtävien suorittamiseen käytettävät alukset eivät kuulu tämän yleissopimuksen soveltamisalaan. 5 Artikla Tuomiovalta Jollei tullihallintojen keskinäisestä avunannosta ja yhteistyöstä tehdystä yleissopimuksesta muuta johdu, jäsenvaltiot käyttävät yksinomaista tuomiovaltaa sellaisten rikosten osalta, jotka on suoritettu niiden aluemerellä ja sisäisillä aluevesillä, myös silloin kun teot on aloitettu tai ne on ollut tarkoitus saattaa päätökseen toisessa jäsenvaltiossa. 2. Jonkin jäsenvaltion aluemeren ulkopuolella suoritettujen ja 3 artiklassa tarkoitettujen rikosten osalta ensisijaista tuomiovaltaa käyttää se valtio, jonka lipun alla alus purjehtii ja jolla tai jonka avulla rikos on suoritettu. 6 Artikla Edustamisoikeus 1. Jos on perusteltua aihetta epäillä, että jokin 3 artiklassa tarkoitettu rikos on suoritettu, kukin jäsenvaltio myöntää muille jäsenvaltioille edustamisoikeuden, joka antaa niiden tulliviranomaisille kuuluville aluksille tai ilma-aluksille oikeuden toteuttaa toisen jäsenvaltion aluksiin kohdistuvia toimia. 2. Edellä 1 kohdassa tarkoitettua edustamisoikeutta käytettäessä voivat viralliset alukset tai ilma-alukset ajaa takaa alusta, pysäyttää sen ja nousta siihen, tarkastaa asiakirjoja, suorittaa aluksella olevien henkilöiden tunnistuksen ja kuulustelun sekä tarkastaa aluksen ja, jos viranomaisten epäilykset saavat vahvistuksen, takavarikoida huumausaineet, pidättää vastuullisiksi oletetut henkilöt ja ohjata aluksen lähimpään tai soveltaimpaan satamaan, jossa se pidetään siihen asti kun se palautetaan valtiolle, jonka lipun alla se purjehtii, samalla kun tälle ilmoitetaan asiasta jos mahdollista etukäteen tai välittömästi jälkeenpäin. 3. Tätä oikeutta on käytettävä kansainvälisen oikeuden yleisten määräysten mukaisesti. 7 Artikla Asioihin puuttumista koskevat takuut 1. Kun on toteutettu 6 artiklan mukaisia toimia, on otettava huomioon, että on tarpeen olla vaarantamatta ihmishengen turvallisuutta merellä tai aluksen ja lastin turvallisuutta ja olla vahingoittamatta lippuvaltion kaupallisia ja oikeudellisia etuja tai kolmansien osapuolten kaupallisia etuja. 2. Jos toimia on toteutettu ilman riittäviä perusteita niiden suorittamiseen, ne suorittanutta jäsenvaltiota on joka tapauksessa pidettävä vastuullisena aiheutetuista vahingoista ja tappioista, paitsi jos toimet on toteutettu lippuvaltion pyynnöstä. 3. Alusta on pidettävä pidätettynä mahdollisimman lyhyen ajan, ja alus on palautettava lippuvaltiolle tai sen vapaa kulku on sallittava mahdollisimman nopeasti. 4. Pidätetyille henkilöille on taattava samat oikeudet kuin kansalaisille, erityisesti oikeus käyttää tulkkia ja saada oikeudellista apua. 5. Pidätyksen on oltava asiaan puuttuvan jäsenvaltion tuomioistuinten valvonnan alainen ja sen lainsäädännössä vahvistettujen määräaikojen mukainen. 8 Artikla Tuomiovallasta luopuminen 1. Kullakin jäsenvaltiolla on ensisijainen tuomiovalta aluksiinsa, mutta se voi luopua siitä asiaan puuttuvan valtion hyväksi. 2. Asiaan puuttuvan jäsenvaltion on ensimmäisten toimien jälkeen toimitettava mahdollisuuksien mukaan joko telekopiona tai muilla keinoin lippuvaltiolle yhteenveto kerätystä todistusaineistosta, joka koskee niitä merkityksellisiä rikoksia, jotka on suoritettu. Lippuvaltion on vastattava tähän kuukauden kuluessa ja ilmoitettava, käyttääkö se tuomiovaltaansa vai luopuuko se siitä. Lippuvaltio voi myös pyytää lisätietoja, jos se katsoo sen tarpeelliseksi. 3. Jos 2 kohdassa tarkoitettu määräaika päättyy ilman että päätöksestä on ilmoitettu, lippuvaltion katsotaan luopuvan tuomiovaltansa käytöstä. 4. Jos valtio, jonka lipun alla alus purjehtii, luopuu ensisijaisen tuomiovaltansa käytöstä, sen on toimitettava hallussaan olevat tiedot ja asiakirjat kyseiselle toiselle jäsenvaltiolle. Jos se päättää käyttää tuomiovaltaansa, toisen valtion on toimitettava ensisijaista tuomiovaltaa käyttävälle valtiolle kaikki asiakirjat ja keräämänsä todistusaineisto, rikoksen kohde sekä pidätetyt henkilöt. 5. Kiireelliset oikeudelliset menettelyt, kuten ensisijaisesta tuomiovallasta luopumista koskeva pyyntö, toteutetaan asiaan puuttuvan valtion lainsäädännön mukaisesti. 6. Pidätettyjen henkilöiden luovuttaminen ei edellytä virallista luovuttamismenettelyä; tuomioistuimen antama asianomaista henkilöä koskeva pidätysmääräys tai vastaava asiakirja riittää edellyttäen, että noudatetaan kummankin osapuolen oikeusjärjestyksen perusperiaatteita. Asiaan puuttuvan valtion on todistettava pidätettynä olon kesto. 7. Yhdessä jäsenvaltiossa kärsitty vapaudenmenetysaika vähennetään tuomiovaltaa käyttäneen valtion määräämästä rangistuksesta. 8. Tässä yleissopimuksessa määrätty tietojenvaihto suoritetaan pääsääntöisesti jäsenvaltioiden oikeusministeriöiden välityksellä, sanotun rajoittamatta niiden ulkoasiainministeriöiden yleistä toimivaltaa. 9 Artikla Riitojen ratkaisu 1. Jäsenvaltiot sopivat ratkaisevansa tämän yleissopimuksen tulkintaa tai soveltamista koskevat riitansa, myös vahingonkorvauksia koskevat, asianomaisten oikeus- ja ulkoasiainministeriöiden välisillä suorilla neuvotteluilla. 2. Jos 1 kohdassa tarkoitettua järjestelyä käyttäen ei päästä sopimukseen, Euroopan yhteisöjen tuomioistuimella on toimivalta ratkaista tämän yleissopimuksen tulkintaa tai soveltamista koskevat jäsenvaltioiden väliset riidat, jos riitaa ei ole voitu sopia neuvostossa kuuden kuukauden kuluessa siitä, kun joku neuvoston jäsenistä on saattanut asian sen käsiteltäväksi. 3. Euroopan yhteisöjen tuomioistuimella on jäljempänä 4-7 kohdassa vahvistettujen edellytysten mukaisesti toimivalta antaa ennakkoratkaisuja tämän yleissopimuksen tulkinnasta. 4. Jäsenvaltio voi hyväksyä Euroopan yhteisöjen tuomioistuimen toimivallan antaa ennakkoratkaisuja tämän yleissopimuksen tulkinnasta 5 kohdan a tai b alakohdan mukaisessa julistuksessa, jonka se voi antaa joko allekirjoittaessaan tämän yleissopimuksen tai milloin tahansa sen jälkeen. 5. Jäsenvaltion, joka antaa 4 kohdan mukaisesti julistuksen, on ilmoitettava, että a) kyseisen valtion tuomioistuin, jonka päätöksiin ei kansallisen lainsäädännön mukaan saa hakea muutosta, voi pyytää Euroopan yhteisöjen tuomioistuinta antamaan ennakkoratkaisun kysymyksessä, joka tulee esille sen käsiteltävänä olevassa asiassa ja joka koskee tämän yleissopimuksen tulkintaa, jos kyseinen tuomioistuin katsoo, että kysymys on ratkaistava, jotta se voi antaa päätöksen; tai että b) kyseisen jäsenvaltion tuomioistuin voi pyytää Euroopan yhteisöjen tuomioistuinta antamaan ennakkoratkaisun kysymyksestä, joka tulee esille sen käsiteltävänä olevassa asiassa ja joka koskee tämän yleissopimuksen tulkintaa, jos kyseinen tuomioistuin katsoo, että kysymys on ratkaistava, jotta se voi antaa päätöksen. 6. Euroopan yhteisöjen tuomioistuimen perussäännöstä tehtyä pöytäkirjaa ja tämän tuomioistuimen työjärjestystä sovelletaan. 7. Jokaisella jäsenvaltiolla on oikeus jättää vastineita tai kirjallisia huomautuksia Euroopan yhteisöjen tuomioistuimelle asioissa, jotka on saatettu tämän käsiteltäväksi 5 kohdan nojalla, riippumatta siitä, onko se antanut 4 kohdan mukaisen julistuksen. 8. Yhteisöjen tuomioistuimella ei ole toimivaltaa tutkia toimivaltaisen jäsenvaltion rikosten torjunnasta vastaavan viranomaisen tämän yleissopimuksen nojalla toteuttamien toimien pätevyyttä tai oikeasuhteisuutta eikä niiden velvollisuuksien täyttämistä, joita jäsenvaltioilla on yleisen järjestyksen ylläpitämiseksi sekä sisäisen turvallisuuden suojaamiseksi. 10 Artíkla Loppumääräykset 1. Jäsenvaltioiden on hyväksyttävä tämä yleissopimus valtiosääntönsä asettamien vaatimusten mukaisesti. 2. Jäsenvaltioiden on ilmoitettava tallettajalle valtiosääntönsä asettamien vaatimusten mukaisten, tämän yleissopimuksen hyväksymiseksi tarvittavien menettelyjen saattamisesta päätökseen. 3. Tämä yleissopimus tulee voimaan yhdeksänkymmenen päivän kuluttua siitä päivästä, jona kyseisen muodollisuuden viimeisenä suorittava valtio, joka on Euroopan unionin jäsen neuvoston antaessa säädöksen tämän yleissopimuksen tekemisestä, on tehnyt 2 kohdassa tarkoitetun ilmoituksen. 11 Artikla Liittyminen 1. Tähän yleissopimukseen voi liittyä jokainen valtio, josta tulee Euroopan unionin jäsenvaltio. 2. Tämä yleissopimus tulee voimaan siihen liittyneen valtion osalta yhdeksänkymmenen päivän kuluttua sen liittymisasiakirjan tallettamispäivästä tai, jos se ei vielä ole tullut voimaan edellä mainitun yhdeksänkymmenen päivän määräajan päättyessä, tämän yleissopimuksen voimaantulopäivänä. 12 Artikla Muutokset 1. Jäsenvaltio, joka on tämän yleissopimuksen osapuoli, voi ehdottaa muutoksia siihen. Muutosehdotukset toimitetaan tallettajalle, joka välittää ne neuvostolle ja komissiolle. 2. Neuvosto hyväksyy yleissopimukseen tehtävät muutokset ja suosittaa jäsenvaltioille niiden hyväksymistä niiden valtiosäännön asettamien vaatimusten mukaisesti. 3. Muutokset, jotka on tehty 2 kohdan mukaisesti, tulevat voimaan 10 artiklan 3 kohdan mukaisesti. 13 Artikla Tallettaja 1. Euroopan unionin neuvoston pääsihteeri on tämän yleissopimuksen tallettaja. 2. Tallettaja julkaisee Euroopan yhteisöjen virallisessa lehdessä tiedot sen hyväksymisistä ja siihen liittymisistä, sen täytäntöönpanosta, siihen liittyvistä julistuksista ja varaumista sekä muista tähän yleissopimukseen liittyvistä ilmoituksista.